เช็กลิสต์อาการ ป่วย โควิด-19 หรือเป็นเพียง ไข้หวัด-ไข้เลือดออก 
ติดโควิด-19 หรือยัง? คำถามยอดฮิต สุดกังวล ลองเช็กลิสต์อาการ ทำแบบประเมินความเสี่ยง ก่อนออกไปพบแพทย์ที่ รพ. และไม่ลืมสวมหน้ากากอนามัย ล้างทำความสะอาดมือบ่อยๆจากสถานการณ์การแพร่ระบาดของไวรัสโคโรนา หรือ โควิด-19 ในประเทศไทย ที่มียอดผู้ป่วยสะสมเพิ่มขึ้นเรื่อยๆ อย่างต่อเนื่อง ทำให้หลายคนเริ่มกังวลว่าตัวเองจะติดไวรัสโควิด-19 หรือไม่ หรืออาจเป็นเพียงไข้หวัดธรรมดา หรือ ไข้เลือดออกสำหรับอาการของ ไข้หวัดธรรมดา นั้น ผู้ป่วยจะมีไข้ต่ำ กินยา พักผ่อน ไข้จะค่อยๆ ลดลง อาจมีน้ำมูกไหล ไอ จาม คัดจมูก แต่เป็นไม่มาก และจะดีขึ้นใน 3-4 วัน อ่อนเพลีย ปวดเมื่อยตัวเล็กน้อย หายใจไม่สะดวกเพราะน้ำมูกอุดตันส่วน ไข้เลือดออกนั้น ผู้ป่วยจะมีไข้สูงมากกว่า 38.5 องศาฯ ต่อเนื่อง 2-7 วัน จากนั้นไข้อาจลดลงอย่างรวดเร็ว ร่วมกับมีอาการอื่นๆ ตามมา อาจมีอาการไอเล็กน้อยในบางราย อาจท้องผูก หรือถ่ายเหลว มีถ่ายเป็นเลือด หรืออุจจาระสีคล้ำ บางรายมีอาการคลื่นไส้ อาเจียน ปวดเมื่อยตัวมาก ปวดกระบอกตา ปวดใต้ชายโครงขวาจนกดแล้วเจ็บ มีจุดแดงเล็กๆ กระจายตามผิวหนัง หรือมีผื่นปื้นแดงขึ้นตามลำตัวและ ผู้ป่วย โควิด-19 จะมีไข้สูงมากกว่า 37.5 องศาฯ ต่อเนื่อง 4 วันขึ้นไป โดยไข้ไม่ลด เจ็บคอ ไอ อาจมีเสมหะปนเลือด ปวดเมื่อยตัว อ่อนเพลีย เบื่ออาหาร บางรายมีอาการท้องเสีย คลื่นไส้ อาเจียน มีอาการเหนื่อยหอบ หายใจเร็ว จากภาวะปอดบวม และ 5-20% ของผู้ป่วยในรายที่รุนแรง จะมีอาการปอดอักเสบขณะที่ กระทรวงสาธารณสุข และโรงพยาบาลราชวิถี ได้ร่วมกันจัดทำแบบประเมินความเสี่ยงก่อนมาโรงพยาบาลต่อการติดเชื้อ COVID-19 ผ่านเว็บไซต์ http://rajavithi.emergencymed.net/corona/ เพื่อให้ผู้ป่วยได้ลองประเมินตัวเอง ลดการมาโรงพยาบาลโดยไม่จำเป็น เพื่อตัดวงจรการแพร่ระบาดของเชื้อไวรัสโคโรนาด้วยโดยหากป่วยเป็นไข้หวัดธรรมดาสามารถรักษาตนเองที่บ้านทานยาพาราเซตามอล ดื่มน้ำมาก ๆ นอนพักผ่อนอย่างเพียงพอ อาการก็จะค่อยๆ ดีขึ้น ตามลำดับอย่างไรก็ตาม ในผู้ป่วยโควิด-19 ที่มีอาการไม่มาก และเป็นผู้ที่มีภูมิคุ้มกันดี อย่างเช่นวัยหนุ่มสาว สามารถหายได้เองแต่ต้องระวังแพร่เชื้อไปสู่คนอื่น ดังนั้นควรสังเกตอาการตัวเองอย่างต่อเนื่อง หากเริ่มมีอาการรุนแรงขึ้น ไอ เหนื่อย แน่นหน้าอก หายใจลำบาก ควรไปพบแพทย์ โดยเฉพาะถ้าเป็นกลุ่มเสี่ยง กลับมาจากประเทศที่มีการแพร่ระบาด ควรรีบไปหาหมอทันที แต่อย่าลืมสวมหน้ากากอนามัย พร้อมแจ้งประวัติให้แพทย์ทราบตามความจริงทั้งนี้ คนที่ไม่มีอาการป่วย ร่างกายแข็งแรงก็ไม่ควรพาตัวเองไปยังสถานที่เสี่ยง พื้นที่แออัดต่างๆ ดังแคมเปญที่ว่า #อยู่บ้านหยุดเชื้อเพื่อชาติ
ติดโควิด-19 หรือยัง? คำถามยอดฮิต สุดกังวล ลองเช็กลิสต์อาการ ทำแบบประเมินความเสี่ยง ก่อนออกไปพบแพทย์ที่ รพ. และไม่ลืมสวมหน้ากากอนามัย ล้างทำความสะอาดมือบ่อยๆ 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไฮไลต์ไวรัสโคโรนา,อาการ,ไข้หวัดใหญ่,ข่าวทั่วไป